סיון קליין

סיון שרה קליין (נולדה ב־8 ביולי 1984) היא מנחת טלוויזיה ורדיו ודוגמנית ישראלית, מלכת היופי של ישראל לשנת 2003. עורכת דין ואחות[דרוש מקור] בהכשרתה. קליין נולדה בירושלים.הוריה הם דודו קליין, בעל משרד נדל"ן ופנינה (לבית שמחוביץ), אחות במקצועה. סבתה הייתה ניצולת שואה שקרוביה נספו באושוויץ שבפולין, וסבה יוסף שמשפחתו גם נספתה בטרבלינקה שבפולין. את לימודי התיכון עשתה בבית חינוך - תיכון עירוני ג' (ירושלים), במגמת ביולוגיה ומחשבים. הייתה גם מדריכה בתנועת הצופים. במהלך שירותה בצה"ל בלשכת הגיוס שבירושלים, קליין זכתה בתחרות מלכת היופי לשנת 2003, ולאחר מכן ייצגה את ישראל בתחרות מיס תבל (מיס יוניברס) 2003. לה תואר שני משפטים ומנהל עסקים במרכז הבינתחומי הרצליה, והתמחות במשרד עורכי דין. בספטמבר 2021 שיתפה באמצעות הרשת החברתית אינסטגרם, על כך שהחלה ללמוד סיעוד בבית הספר האקדמי לאחיות של המרכז הרפואי תל אביב ע"ש איכילוב, ועל שאיפתה להיות בעתיד גם מיילדת. כשנתיים לאחר מכן ב-2023 קליין הצטלמה שם בטקס עם תעודה, כנראה תעודת סיום הלימודים. ב-2005 החלה ללמוד משחק בבית הספר למשחק של יורם לוינשטיין. בשנת 2004 קליין קיבלה תפקיד אורח בעונה השלישית של קומדיית המצבים "הפיג'מות" בערוץ הילדים. קליין דגמנה לחברת אופנת הנשים הישראלית "לורד קיטש", ולמעצבת האופנה ברכה בר און. בשנת 2006 הצטרפה כ"כתבת שטח" לתוכנית "Y בעשר" ששודרה ב־yes. בשנת 2008 עזבה את "Y בעשר", והחל מאז הצטרפה ככתבת לצוות התוכנית "ערב טוב עם גיא פינס". הל מ-2010 קליין מגישה ברדיו ירושלים את תוכניתה "מה נהיה", מדי יום ו' בצהריים. בשנת 2011 הנחתה את העונה הראשונה של התוכנית "אייל גולן קורא לך" בערוץ 24. בשנת 2012 החלה להגיש ברשת את "אחרי הקול" - התוכנית המסכמת של הריאליטי המוזיקלי "The Voice ישראל". באותה שנה החלה להנחות את התוכנית "לייב מהקאמפ" במסגרת שידורי הקיץ של ערוץ 24. משנת 2013 השתתפה כפאנליסטית בתוכנית הבוקר של ערוץ 2 "מה אתם אומרים", לצדם של קותי סבג וחיים אתגר. בדצמבר 2013 החלה לשמש כחברת פאנל בתוכנית "מה אתם שומעים?", ששודר בערוץ 24, לצדם של חיים אתגר וקותי סבג. באוגוסט 2016 החלה להנחות את תוכנית השידוכים "אהבה עיוורת" ששודרה בערוץ 10. בספטמבר 2017 החלה להגיש בערוץ 10, יחד עם אריאל מרגלית, את התוכנית היומית "הרדאר", העוסקת בחדשות עולם הבידור. בשנת 2021 הצטרפה לדפנה שחר בהנחיית התכנית "סודות הנדל"ן" בקשת 12. כיום, משמשת כמנחה מחליפה בתוכנית "גלית ואילנית" בקשת 12, וכן כפאנליסטית, ככתבת וכמגישה בתוכניות שונות לסירוגין בערוץ 12. ב-2015 נישאה לפרסומאי זיו קורן, והיא אם לבן ולבת. מתגוררים בתל אביב. מדיה וקבצים בנושא סיון קליין בוויקישיתוף סיון קליין, ברשת החברתית אקס (טוויטר) סיון קליין, ברשת החברתית אינסטגרם סיון קליין, במיזם "אישים" לתיעוד היצירה הישראלית סיון קליין, במסד הנתונים הקולנועיים IMDb (באנגלית) לאשה, סיון קליין: בלי חרטות, באתר ynet, 16 במרץ 2003 שירי הררי, פצצת זמן: ריאיון עם סיון קליין, באתר nrg‏, 28 בנובמבר 2009; מתוך השבועון "רייטינג" סמדר שילוני, ביותיפול, באתר ynet, 30 במרץ 2011 רועי בהריר, מיס מיינסטרים: סיון קליין לא רואה את הקשר בינה לבין ריאליטי, באתר nrg‏, 6 באפריל 2012 סיון קליין: "החבר לא מבין למה אני מצטלמת", באתר ynet, 6 במרץ 2013 חיים אתגר, ‏סיוון קליין: בשנה הקרובה אכנס להריון, באתר ‏מאקו‏, 22 ביולי 2013; במקור, מתוך התוכנית "אנשים" קרן נתנזון ויץ, סיון קליין: "ואז הכרתי את זיו, והוא בול מה שחיפשתי, עם שינויים קטנים", באתר Xnet‏, 14 ביוני 2015 יפעת מנהרדט וקרן נתנזון ויץ, דרמה רומנטית בשלושה פרקים. בתפקיד הראשי: סיון קליין, באתר ynet, 14 באוגוסט 2016 קליין סיפרה על עצמה כשהחליפה כמנחה בתוכנית "גלית ואילנית" בקשת 12 את אילנית, וראיינה את ראש מועצת יש"ע לשעבר המתמודד לכנסת דני דיין ובתו, יום ו' 05/02/2021 Sivan Klein (@sivan_klein): סבתוש שלי. זאת תמונה ככ אופיינ instagram post download - imgsed.com, באתר imgsed.com (באנגלית) לאשה, סיון קליין: בלי חרטות, באתר ynet, 16 במרץ 2003 https://www.ishim.co.il/p.php?s=סיון_קליין Sivan Klein (@sivan_klein): Do you wanna see me nurse? 🦄 instagram post download - imgsed.com, imgsed.com (באנגלית) יפעת הללי אברהם, ‏החסידה הקדימה: סיון קליין ילדה בן ראשון, באתר ‏מאקו‏, 9 באוגוסט 2016